Liturgikus események, programok

**A hét ünnepei**

**Hétfő:** Szent Pongrác vértanú

**Kedd:** A Fatimai Boldogságos Szűzanya

**Péntek**: Nepomuki Szent János vértanú

**Eseménynaptár**

05.12. 17.00 Elsőáldozók csoportja

05.12. 19.30 Fiatal házasok csoportja

05.13. 10.00 Baba-mama kör

05.14. 19.00 Kóruspróba

05.15. 11.00 Karitász csoport ügyelet

05.15. 19.00 Virrasztás

05.16. 18.00 Gitáros kórus próba

05.19. 17.00 Alsósok csoportja

**Szentmisék, liturgikus templomi**

**Vasárnap:** 8.45 Műtét sikeréért

 10.00 + Mária, Ferenc, szülők

 18.30 Születendő gyermekért

**Hétfő:** 7.00 + Emília és fia

**Kedd**: 18.30 + Hildegárd

**Szerda:** 7.00 Gyógyulásért

**Csütörtök:**18.30 Szűzanya szándékára

**Péntek**: 18.30 + Gyógyulásért

**Szombat:**  18.30

**Vasárnap (17):** 8.45 András, Erzsébet

 10.00 + Emma, István, Pál

 18.30

**Temetés**: 05.17. 15.00 Templomunk urnatemetője / Sibalin István

Hirdetések

### Csütörtök délután fehér füst szállt fel a Sixtusi kápolna kéményből, hírül adva a világnak, hogy megválasztották az **új pápát**, Robert Francis Prevost **XIV. Leó** néven. Tartsd meg Isten szentatyánkat, Krisztusnak helytartóját!

+++++

**Hétfőn** 17 órára az elsőáldozók csoportját várjuk.

+++++

Május 24-én lesz a **nagymarosi Ifjúsági Találkozó**. Részletek a hirdetőtáblán és a honlapon. <https://nagymaros.katolikus.hu/>

+++++

Májusban minden nap **18 órakor elimádkozzuk a Lorettói litániát.**

+++++

Kedves Testvérek! Hálás vagyok az eddigi támogatásokért! Gyakran jelentkeznek a rendszeres kiadások mellett a váratlan elvégzendő munkák költségei. Ilyen most a tornyok galambok elleni védelme.

Az urnatemető bevételei adnak ezekhez fedezetet.

Arra kérem a testvéreket, hogy **segítsenek hírt adni az urnatemető lehetőségéről. Ehhez készítettünk egy szórólapot. Ismerősöknek, szomszédoknak lehet belőle vinni.** Köszönöm a segítséget!

+++++

*Sokan nem is tudják, hogy a közelünkben csordogáló Rákos-patak élővilága mennyire gazdag, a környezete mennyire vadregényes, s milyen sok érdekességet és szépséget tud nyújtani annak, aki kíváncsi rá, s szeretne megismerkedni vele.*

*Plébániai közösségünk régi tagja, Vásárhelyi Péter egy közös délutáni túrára hív bennünket, a patak egy részének bejárására, az ott található természeti kincsek felfedezésére. Sok szeretettel várunk fiatalokat és idősebbeket egy néhány kilométeres közös túrára. Tartsatok Velünk!*

*Gyülekező:* ***2025. 05.17-én szombaton 14.00 órakor a 67-es busz Őrs vezér téri megállójában****.*

*Ajánlottak: zárt cipő, hosszúnadrág, sapka, szükség esetén esőkabát, egy kulacs víz, némi harapnivaló, 2 buszjegy vagy bérlet, valamint figyelem és kíváncsiság.*

Gondolatok a mai naphoz

**A hivatás odaajándékozott élet**

Ferenc pápa – utolsó írásainak egyikeként – a hivatások világnapjára írt üzenetében így fogalmaz:

*„A hivatás értékes ajándék, melyet Isten ültet az ember szívébe, meghívás arra, hogy kilépjünk önmagunkból és elinduljunk a szeretet és a szolgálat útján. Az Egyházban minden hivatás – akár világi, akár felszentelt szolgálatra, akár megszentelt életre szól – annak a reménynek a jele, amelyet Isten táplál a világ és minden egyes gyermeke iránt.”*

Isten mindannyiunkat arra hív, hogy ajándékozzuk oda életünket szolgálatára. Akár a világban élünk, akár egyházi szolgálatba lépünk. Ez azt jelenti, hogy az Istennel való kapcsolat alapozza meg életünket, igyekszünk életünkkel és szavainkkal Istenről szólni.

Látjuk, hogy nagyon kevés a papi hivatás. Persze, imádkozunk új papokért. De ez vajon elég? Legyen imádságunk konkrét! Milyen kép él a papokról környezetünkben? Milyen jó lenne, ha tudnánk pozitívan alakítani a papokról kialakult képet!

Hogy kevés a pap, ez feladat mindannyiunknak. Nem csak az imádság oldalán. Ha nincs jelen a pap, ha számos helyen kell helytállnia a liturgikus szolgálatban, akkor találjuk meg azokat a feladatokat, amelyeket át tudunk vállalni. Néhány éven belül, itt, Budapest szívében is, a papoknak arra lesz idejük és energiájuk, hogy a papsághoz kötött feladatokat végezzék. Minden mást a közösség tagjainak kell átvenni!

Ki számomra a pap? Egy – alig elérhető – ember ott az oltár magasában, vagy olyan valaki, aki közel állhat hozzám, örömmel találkozom vele a liturgián kívül is, felfedezem benne a hozzám is közel álló embert.

Mindannyiunk közös feladata, felelőssége, hogy plébániánk élő tudjon maradni. Ehhez mindannyiunknak bele kell tennünk a magunk részét!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB Bank

**működési (egyházi) adó: Rákosfalvai Plébánia**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Húsvét 4. vasárnapja 2025. május 11.



Telve van a föld az Úr irgalmával, az egek az Úr szavára lettek, alleluja!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

# Olvasmány: ApCsel 13, 14.43-52 Elterjedt az Úr szava az egész környéken.

# Szentlecke: Jel 7, 9.14b-17

# Akkora sereget láttam, hogy meg sem lehetett számolni.

# Evangélium: Jn 10, 27-30

# Juhaim hallgatnak szavamra, örök életet adok nekik.